Polițiștii orașului Bragadiru au fost sesizați joi cu privire la faptul că, pe o stradă din comuna Cornetu, pe fondul unui conflict spontan, un bărbat a fost agresat fizic, prin lovire, cu un cuțit, de un alt bărbat, acesta din urmă părăsind locul faptei, cu un autoturism, condus de o altă persoană.
Imediat, polițiștii au urmărit autoturismul indicat de apelant, reușind interceptarea acestuia pe Calea Rahovei din București. Șoferul, în vârstă de 39 de ani, și a unui alt bărbat din autovehicul, de 36 de ani, au fost imobilizați.
Victima, un bărbat în vârstă de 60 de ani, a fost transportată la spital pentru acordarea îngrijirilor de specialitate.
În urma probatoriului administrat, polițiștii de investigații criminale din Bragadiru au dispus reținerea, pentru 24 de ore, față de cei doi bărbați. Aceștia au fost prezentați procurorului de caz, din cadru Parchetului de pe lângă Judecătoria Cornetu, care a dispus față de aceștia măsura controlului judiciar pentru 60 de zile.
Cercetările sunt continuate de către polițiștii din Bragadiru, sub aspectul săvârșirii infracțiunii de lovire sau alte violențe, urmărirea penală fiind efectuată sub coordonarea procurorului de caz, din cadrul Parchetului de pe lângă Judecătoria Cornetu.
(sursa: Mediafax)